44 Euroopa Liidu Teataja 11/29. kd 31998D0486 6.8.1998 EUROOPA ÜHENDUSTE TEATAJA L 218/45 NÕUKOGU OTSUS, 29. juuli 1998, milles käsitletakse Euroopa Ühenduse ja Dominikaani Vabariigi vastastikuse mõistmise memorandumi heakskiitmist seoses piimapulbri impordi kaitsega Dominikaani Vabariigis (98/486/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koostoimes artikli 228 lõike 2 esimese lausega, võttes arvesse komisjoni ettepanekut ning arvestades, et: Dominikaani Vabariik on taotlenud Maailma Kaubandusorgani- satsiooni asutamist käsitleva Marrakechi lepingu kohase kalender- plaani kohandamist kaheksa tariifiartikli suhtes; ainult üks neist tariifiartiklitest, piimapulber, on ühenduse seisu- kohalt majandusliku tähtsusega; Dominikaani Vabariik on pakkunud tariifikvooti 32 000 tonnile, millest 70 % reserveeritakse ühendusele; ühendus haldab oma tariifikvoodi osa vastavalt ühenduse määrus- tes kehtestatud ekspordilitsentside süsteemile, ON VASTU VÕTNUD JÄRGMISE OTSUSE: Artikkel 1 Ühendus kiidab heaks Euroopa Ühenduse ja Dominikaani Vabariigi vastastikuse mõistmise memorandumi piimapulbri impordi kaitse kohta Dominikaani Vabariigis. Vastastikuse mõistmise memorandumi tekst lisatakse käesolevale otsusele. Artikkel 2 Nõukogu eesistujal on õigus määrata isik, kes on volitatud ühenduse suhtes siduvale vastastikuse mõistmise memorandumile alla kirjutama. Artikkel 3 Komisjon võtab nõukogu 27. juuni 1968. aasta määruse (EMÜ) nr 804/68 (piima- ja piimatooteturu ühise korralduse kohta) (!) artiklis 30 ettenähtud menetluse kohaselt vastu üksikasjalikud eeskirjad artiklis 1  nimetatud vastastikuse mõistmise memorandumi punkti 3 rakendamise kohta. Artikkel 4 Käesolev otsus avaldatakse Euroopa Ühenduste Teatajas. Brüssel, 29. juuli 1998 Nõukogu nimel eesistuja W. SCHÜSSEL (1) EÜTL 148, 28.6.1968, lk 13. Määrust on viimati muudetud määru- sega (EÜ) nr 1587/96 (EÜTL 206, 16.8.1996, lk 21).